**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ** **ՀԱՇՎԵՔՆՆԻՉ ՊԱԼԱՏ**



**ԸՆԹԱՑԻԿ ԵԶՐԱԿԱՑՈՒԹՅՈՒՆ**

**ՀՀ ԱԶԳԱՅԻՆ ԱՆՎՏԱՆԳՈՒԹՅԱՆ ԾԱՌԱՅՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ԻՆՆ ԱՄԻՍՆԵՐԻ ԿԱՏԱՐՄԱՆ ՆԿԱՏՄԱՄԲ ՀԱՇՎԵՔՆՆՈՒԹՅԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ**

2021

**Բովանդակություն**

Ներածական մաս 3 էջ

Ամփոփագիր 4 էջ

Հաշվեքննության օբյեկտի

ֆինանսական ցուցանիշները 5 - 8 էջեր

Անհամապատասխանությունների և խեղաթյուրումների կամ դրանց

բացակայության վերաբերյալ գրառումներ 8 -10 էջեր

Արձանագրված այլ փաստեր 10 -11 էջեր

Հետհսկողական գործընթաց 11 էջ

Առաջարկություններ 11 էջ

**ՆԵՐԱԾԱԿԱՆ ՄԱՍ**

|  |  |  |  |  |
| --- | --- | --- | --- | --- |
| **Հաշվեքննության հիմքը** | |  | ՀՀ հաշվեքննիչ պալատի 2020 թվականի նոյեմբերի 20-ի թիվ 188-Ա որոշում: | |
| **Հաշվեքննության օբյեկտը** | |  | ՀՀ ազգային անվտանգության ծառայություն։ | |
| **Հաշվեքննության առարկան** | |  | 2020 թվականի պետական բյուջեի ինն ամիսների մուտքերի ձևավորման և ելքերի իրականացման կանոնակարգված գործունեություն: | |
| **Հաշվեքննության առարկայի**  **չափանիշները** | |  | «Աշխատանքային օրենսգիրք», «Պետական պաշտոններ և պետական ծառայույան պաշտոններ զբաղեցնող անձանց վարձատրության մասին» ՀՀ օրենք, «Բյուջետային համակարգի մասին» ՀՀ օրենք, «Գնումների մասին» ՀՀ օրենք, պետական գնման պայմանագրեր: | |
| **Հաշվեքննությունն ընդգրկող ժամանակաշրջանը** | |  | 2020 թվականի հունվարի 1-ից մինչև 2020 թվականի սեպտեմբերի 30-ը : | |
| **Հաշվեքննության կատարման ժամկետը** | |  | Նախատեսված էր 2020 թվականի նոյեմբերի 27-ից մինչև 2021 թվականի հունվարի 31-ը: Հաշվեքննությունը կասեցվել է ՀՀ հաշվեքննիչ պալատի թիվ 205-Ա որոշմամբ դեկտեմբերի 3-ին, վերսկսվել է թիվ 248-Ա որոշմամբ դեկտեմբերի 25-ին: | |
| **Հաշվեքննության մեթոդաբանությունը** | |  | Հաշվեքննությունն իրականացվել է «Հաշվեքննիչ պալատի մա­սին» ՀՀ օրենքին, Հաշվեքննիչ պալատի ֆինանսական և համա­պա­տասխանության հաշվեքննության մեթոդաբանություններին, «Պետական բյուջեի երեք, վեց, ինն ամիսների և տարեկան կատարման հաշվեքննության ուղեցույցի» համաձայն:  Իրականացվել է ֆինանսական և համապատասխանութ­յան հաշ­վեքննություն, որի ընթացքում կիրառվել են հարցում, արտաքին հաստատում, վերլուծական ընթացա­կարգ, վերահաշվարկ ընթացակարգերը : | |
| **Հաշվեքննություն իրականացնող կառուցվածքային ստորաբաժանում** |  | | Հաշվեքննությունն իրականացվել է ՀՀ հաշվեքննիչ պալատի իններորդ վարչության կողմից, որի աշխատանքները համա-կարգում է Հաշվեքննիչ պալատի անդամ Դավիթ Չիբուխչյանը։ |

**ԱՄՓՈՓԱԳԻՐ**

2020 թվականի նախորդ հաշվեքննությունով արձանագրվել էր, որ «Պաշտպանության բնագավառի այլ ծախսեր» միջոցառման շրջանակում «այլ ընթացիկ դրամաշնորհներ» հոդվածով՝ 3,686.5 հազ. դրամ նախորդ տարիներից փոխանցված դեբիտորական պարտքից 2020 թվականի հուլիսի 1-ի դրությամբ մարվել էր 2,652.4 հազ. դրամ, ևս 196.1 հազ. դրամ մարվել է 2020 թվականի երրորդ եռամսյակում, և 2020 թվականի սեպտեմբերի 30-ի դրությամբ դեբիտորական պարտքը կազմել է 838.0 հազ. դրամ:

ՀՀ ազգային անվտանգության ծառայության կողմից ներկայացված 2020 թվականի ինն ամիսների ֆինանսական հաշվետվությունների ուսումնասիրությունից պարզվել է, որ 2020 թվականի երրորդ եռամսյակի ընթացքում առաջացել են կրեդիտորական պարտքեր: Այսպես, «Ազգային անվտանգության համակարգի տեխնիկական հագեցվածության բարելավում» միջոցառման «վարչական սարքավորումներ» հոդվածով «Բի-Լայն» ՍՊԸ կրեդիտորական պարտքը կազմել է 97,628.8 հազ. դրամ: «Ազգային անվտանգության համակարգի տրանսպորտային սարքավորումների հագեցվածության բարելավում» միջոցառման «տրանսպորտային սարքավորումներ» հոդվածով կրեդիտորական պարտքը կազմել է 62,900.0 հազ. դրամ, որից «Կապիտալ Մոթորս» ՍՊԸ կրեդիտորական պարտքը կազմել է 34,500.0 հազ. դրամ, «Մեգամոթորս» ՍՊԸ՝ 19,600.0 հազ. դրամ և «Կարկոմավտո» ՍՊԸ՝ 8,800.0 հազ. դրամ:

Հաշվեքննության իրականացման համար ՀՀ ազգային անվտանգության ծառայության կողմից ներկայացված 2020 թվականի ինն ամիսների ֆինանսական գործունեության հետ կապված հաշվետվությունների ցուցանիշները համադրվել են առանձին հոդվածներով ծախսերը հիմնավորող փաստաթղթերի հետ, խեղաթյուրումներ և անհամապատասխանություններ չեն արձանագրվել:

**ՀԱՇՎԵՔՆՆՎՈՂ ՕԲՅԵԿՏԻ ՖԻՆԱՆՍԱԿԱՆ**

**ՑՈՒՑԱՆԻՇՆԵՐԸ**

2020 թվականի ինն ամիսների համար ՀՀ ազգային անվտանգության ծառայությանը պետական բյուջեի «Ազգային անվտանգություն» ծրագրով ճշտված պլանը կազմել է 22,521,139.3 հազ. դրամ, ֆինանսավորվել է 22,200,500.5 հազ. դրամ (աղյուսակ 1):

Աղյուսակ 1

ՀՀ ազգային անվտանգության ծառայության 2020 թվականի ինն ամիսների ֆինանսավորումը պետական բյուջեի «Ազգային անվտանգություն» ծրագրի միջոցառումներով

հազ. դրամ

|  |  |  |  |  |
| --- | --- | --- | --- | --- |
| Ծրագրային միջոցառում | Հաշվետու ժամանակահատվածի ճշտված պլան | Ֆինանսավորում | Դրամարկղային ծախս | Փաստացի ծախս |
| Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում | 16,720,013.9 | 16,432,127.7 | 15,594,618.5 | 15,951,976.7 |
| Ազգային անվտանգության համակարգի ստորաբաժանումների համար դեղորայքի ձեռքբերում | 21,871.1 | 14,985.2 | 14,985.2 | 15,628.4 |
| ՀՀ տարածքում երկաթուղով իրականացվող միջպետական ռազմական փոխադրումների, երկաթուղային կայարաններում կատարվող սպասարկման ծառայություններ | 13,000.0 | 5,309.6 | 5,309.6 | 5,309.6 |
| Պաշտպանության բնագավառի այլ ծախսեր | 5,494,727.9 | 5,494,727.8 | 5,494,727.9 | 5,497,576.4 |
| Ազգային անվտանգության համակարգի տեխնիկական հագեցվածության բարելավում | 82,923.0 | 80,869.6 | 80,869.6 | 196,498.4 |
| Ազգային անվտանգության համակարգի շենքային ապահովվածության բարելավում | 118,926.4 | 105,775.7 | 105,775.7 | 115,743.4 |
| Ազգային անվտանգության համակարգի տրանսպորտային սարքավորումների հագեցվածության բարելավում | 64,330.0 | 61,650.0 | 61,650.0 | 124,550.0 |
| Ազգային անվտանգության համակարգի կողմից ծառայությունների մատուցման ապահովման համար ոչ նյութական հիմնական միջոցների ձեռքբերում | 5,347.0 | 5,054.9 | 5,054.9 | 9,359.9 |
| Ընդամենը | 22,521,139.3 | 22,200,500.5 | 21,362,991.4 | 21,916,642.8 |

Դրամարկղային և փաստացի ծախսերի տարբերությունը հիմնականում պայմանավորվել է նախորդ տարվա ընթացքում պահեստավորված միջոցների օգտագործումով, ինչպես նաև կրեդիտորական պարտքերի առաջացումով:

«Ազգային անվտանգություն» ծրագրով 2020 թվականի ինն ամիսների ճշտված պլանի նկատմամբ կատարվել է 98.6 %-ով, դրամարկղային ծախսը կազմել է 21,362,991.4 հազ. դրամ կամ ճշտված պլանը կատարվել է 94.9 %-ով: Ծրագրի կատարողականը գնահատելու համար նախատեսված են արդյունքի (կատարողական) 9 չափորոշիչներ: Ծրագրի միջոցառումները ութն են.

* «Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում» միջոցառման կատարման համար ինն ամիսների ծախսը ճշտված պլանով նախատեսվել է 16,720,013.9 հազ. դրամ, ֆինանսավորումը կազմել է 16,432,127.7 հազ. դրամ կամ ճշտված պլանի 98.3 %-ը, դրամարկղային ծախսը՝ 15,594,618.5 հազ. դրամ կամ ճշտված պլանի 93.3 %-ը: Միջոցառման համար արդյունքի չափորոշիչներ նախատեսված չեն:
* «Ազգային անվտանգության համակարգի ստորաբաժանումների համար դեղորայքի ձեռքբերում» միջոցառման կատարման համար ինն ամիսների ծախսը ճշտված պլանով նախատեսվել է 21,871.1 հազ. դրամ, ֆինանսավորումը և դրամարկղային ծախսը կազմել են 14,985.2 հազ. դրամ կամ ճշտված պլանի 68.5 %-ը: Միջոցառման ինն ամիսների համար նախատեսված է «ձեռք բերված դեղերի անվանատեսակ» արդյունքի չափորոշիչ՝ 217 անվանում դեղորայք:
* «ՀՀ տարածքում երկաթուղով իրականացվող միջպետական ռազմական փոխադրումների, երկաթուղային կայարաններում կատարվող սպասարկման ծառայություններ» միջոցառման կատարման համար ինն ամիսների ծախսը ճշտված պլանով նախատեսվել է 13,000.0 հազ.դրամ, ֆինանսավորումը և դրամարկղային ծախսը կազմել են 5,309.6 հազ. դրամ կամ ճշտված պլանի 40.8 %-ը: Միջոցառման համար արդյունքի չափորոշիչներ նախատեսված չեն:
* «Պաշտպանության բնագավառի այլ ծախսեր» միջոցառման կատարման համար ինն ամիսների ծախսը ճշտված պլանով նախատեսվել է 5,494,727.9 հազ. դրամ, ֆինանսավորումը և դրամարկղային ծախսը կատարվել է 100 %-ով:
* «Ազգային անվտանգության համակարգի տեխնիկական հագեցվածության բարելավում» միջոցառման կատարման համար 2020 թվականի ինն ամիսների ծախսը ճշտված պլանով նախատեսվել է 82,923.0 հազ.դրամ, ֆինանսավորումը և դրամարկղային ծախսը կազմել են 80,869.6 հազ. դրամ կամ ճշտված պլանի 97.5 %-ը: Միջոցառման փաստսացի ծախսը կազմել է 196,498.4 հազ. դրամ և, արդյունքում, հաշվի առնելով 18,000.0 հազ. դրամի դեբիտորական պարտքի մարումը, 2020 թվականի սեպտեմբերի 30-ի դրությամբ առաջացել է 97,628.8 հազ. դրամի կրեդիտորական պարտք: Միջոցառման ինն ամիսների համար նախատեսված են չորս արդյունքի չափորոշիչներ՝ «համակարգչային սարքավորումների քանակ»՝ 257 հատ, «գրասենյակային գույքի միավոր քանակ»՝ 288 հատ, «այլ սարքավորումների քանակ»՝ 30 հատ և «համակարգչային սարքավորումների ծառայության նախատեսվող միջին ժամկետ»՝ 5 տարի:
* «Ազգային անվտանգության համակարգի շենքային ապահովվածության բարելավում» միջոցառման կատարման համար 2020 թվականի ինն ամիսների ծախսը ճշտված պլանով նախատեսվել է 118,926.4 հազ.դրամ, ֆինանսավորումը և դրամարկղային ծախսը կազմել են 105,775.7 հազ. դրամ կամ ճշտված պլանի 88.9 %-ը: Միջոցառման ինն ամիսների համար նախատեսված է «կառուցվող շենքերի և շինությունների ընդհանուր մակերես» արդյունքի չափորոշիչ՝ 1097 քմ:
* «Ազգային անվտանգության համակարգի տրանսպորտային սարքավորումների հագեցվածության բարելավում» միջոցառման կատարման համար 2020 թվականի ինն ամիսների ծախսը ճշտված պլանով նախատեսվել է 64,330.0 հազ. դրամ, ֆինանսավորումը և դրամարկղային ծախսը կազմել են 61,650.0 հազ. դրամ կամ ճշտված պլանի 95.8 %-ը: Միջոցառման փաստսացի ծախսը կազմել է 124,550.0 հազ. դրամ և արդյունքում 2020 թվականի սեպտեմբերի 30-ի դրությամբ առաջացել է 62.900.0 հազ. դրամի կրեդիտորական պարտք: Միջոցառման ինն ամիսների համար նախատեսված է «տրանսպորտային սարքավորումների քանակ» արդյունքի չափորոշիչ՝ 12 հատ, որը կատարվել:
* «Ազգային անվտանգության համակարգի կողմից ծառայությունների մատուցման ապահովման համար ոչ նյութական հիմնական միջոցների ձեռք բերում» միջոցառման կատարման համար 2020 թվականի ինն ամիսների ծախսը ճշտված պլանով նախատեսվել է 5,347.0 հազ.դրամ, ֆինանսավորումը և դրամարկղային ծախսը կազմել են 5,054.9 հազ. դրամ կամ ճշտված պլանի 94.5 %-ը: Միջոցառման ինն ամիսների համար նախատեսված են երկու արդյունքի չափորոշիչներ՝ «ձեռք բերվող լիցենզիաների թիվ»՝ 4 հատ և «ոչ նյութական հիմնական միջոցների օգտագործման կանխատեսվող ժամկետ»՝ 1 տարի:

**ԱՆՀԱՄԱՊԱՏԱՍԽԱՆՈՒԹՅՈՒՆՆԵՐԻ ԵՎ ԽԵՂԱԹՅՈՒՐՈՒՄՆԵՐԻ ԿԱՄ ԴՐԱՆՑ ԲԱՑԱԿԱՅՈՒԹՅԱՆ ՎԵՐԱԲԵՐՅԱԼ ԳՐԱՌՈՒՄՆԵՐ**

ՀՀ հաշվեքննիչ պալատի «Պետական բյուջեի երեք, վեց, ինն ամիսների և տարեկան կատարման հաշվեքննության» ուղեցույցով ՀՀ ազգային անվտանգության ծառայության 2020 թվականի պետական բյուջեի ինն ամիսների կատարման հաշվեքննության նվազագույն ծածկույթ է նախատեսվել 12,409,179.8 հազ. դրամ, որը ապահովելու համար հաշվեքննության են ենթարկվել պետական բյուջեի «Ազգային անվտանգություն» ծրագրի միջոցառումներով կատարված հետևյալ ծախսերը՝

1. «Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում» միջոցառման շրջանակում աշխատողների աշխատավարձերի և հավելավճարների ծախսեր՝ 11,053,625.8 հազ. դրամ,
2. «Պաշտպանության բնագավառի այլ ծախսեր» միջոցառման շրջանակում կատարված ծախս՝ 5,494,725.9 հազ. դրամ:

Ընդհանուր առմամբ, հաշվեքննության են ենթարկվել ՀՀ ազգային անվտանգության ծառայության կողմից 2020 թվականի ինն ամիսներին կատարված 16,548,351.7 հազ. դրամի ծախսերը:

Հաշվեքննության ընթացքում կատարվել է ՀՀ ազգային անվտանգության ծառայության աշխատողների աշխատավարձերի և հավելավճարների հաշվարկի և վճարման ճշտության ընտրանքային ուսումնասիրություն: ՀՀ ազգային անվտանգության ծառայության «Հետախուզական, հակահետախուզական, ռազմական հակահետախուզության, հանցագործությունների դեմ պայքարի և պետական սահմանի պահպանության գործունեության կազմակերպում» բյուջետային ծրագրային միջոցառումով հատկացված միջոցներով վարձատրվող աշխատողների հաստիքացուցակից համակարգչային Excel ծրագրի միջոցով կատարվել է 73 աշխատողների պատահական ընտրություն ընդհանուր թվակազմից՝ ըստ պաշտոնների յուրաքանչյուր խմբի: Ընդ որում, ընտրության արդյունքները ճշգրտվել են այնպես, որ յուրաքանչյուր պաշտոնների խմբից ընտրվի առնվազն մեկ աշխատող (աղյուսակ 2):

Աղյուսակ 2

ՀՀ ազգային անվտանգության աշխատողների համակարգչային Excel ծրագրի միջոցով պատահական ընտրություն

|  |  |  |
| --- | --- | --- |
| Պաշտոնների խումբ | Միջոցառում 1 | |
| ընտրված աշխատողների քանակ | ճշգրտված քանակ |
| Գլխավոր խումբ | 0 | 1 |
| Ավագ խումբ | 12 | 12 |
| Միջին խումբ | 23 | 23 |
| Կրտսեր խումբ | 26 | 26 |
| Պայմանագրային զինծառայողներ | 7 | 7 |
| Զինվորական կոչում չունեցող | 4 | 4 |
| Ընդամենը | 72 | 73 |

Ընտրված աշխատողների հունվար, փետրվար, մարտ, ապրիլ, մայիս, հունիս, հուլիս, օգոստոս և սեպտեմբեր ամիսների աշխատավարձերի ցուցակների ուսումնասիրությունից պարզվել է, որ բոլոր ընտրված աշխատողների աշխատավարձերը և հավելավճարները հաշվարկվել և վճարվել են օրենսդրության պահանջներին համապատասխան:

ՀՀ ազգային անվտանգության ծառայության 2020 թվականի երեք ամիսների հաշվեքննությամբ արձանագրվել էր, որ ծառայության կողմից ներկայացված ֆինանսական հաշվետվություններում առկա էին նախորդ տարուց փոխանցված դեբիտորական պարտքեր: Արձանագրվել էր, որ «Պաշտպանության բնագավառի այլ ծախսեր» միջոցառման շրջանակում «այլ ընթացիկ դրամաշնորհներ» հոդվածով՝ 3,686.5 հազ. դրամ նախորդ տարիներից փոխանցված դեբիտորական պարտքից 2020 թվականի հուլիսի 1-ի դրությամբ մարվել էր 2,652.4 հազ. դրամ, ևս 196.1 հազ. դրամ մարվել է 2020 թվականի երրորդ եռամսյակում, և 2020 թվականի սեպտեմբերի 30-ի դրությամբ դեբիտորական պարտքը կազմել է 838.0 հազ. դրամ:

Հաշվեքննության իրականացման համար ՀՀ ազգային անվտանգության ծառայության կողմից ներկայացված 2020 թվականի ինն ամիսների ֆինանսական գործունեության հետ կապված հաշվետվությունների ցուցանիշները համադրվել են առանձին հոդվածներով ծախսերը հիմնավորող փաստաթղթերի հետ, խեղաթյուրումներ և անհամապատասխանություններ չեն արձանագրվել:

**ԱՐՁԱՆԱԳՐՎԱԾ ԱՅԼ ՓԱՍՏԵՐ**

ՀՀ ազգային անվտանգության ծառայության կողմից ներկայացված 2020 թվականի ինն ամիսների ֆինանսական հաշվետվությունների ուսումնասիրությունից պարզվել է, որ 2020 թվականի երրորդ եռամսյակի ընթացքում առաջացել են էական կրեդիտորական պարտքեր: Այսպես, «Ազգային անվտանգության համակարգի տեխնիկական հագեցվածության բարելավում» միջոցառման «վարչական սարքավորումներ» հոդվածով «Բի-Լայն» ՍՊԸ կրեդիտորական պարտքը սեպտեմբերի 30-ի դրությամբ կազմել է 97,628.8 հազ. դրամ: «Ազգային անվտանգության համակարգի տրանսպորտային սարքավորումների հագեցվածության բարելավում» միջոցառման «տրանսպորտային սարքավորումներ» հոդվածով կրեդիտորական պարտքը կազմել է 62,900.0 հազ. դրամ, որից «Կապիտալ Մոթորս» ՍՊԸ կրեդիտորական պարտքը կազմել է 34,500.0 հազ. դրամ, «Մեգամոթորս» ՍՊԸ՝ 19,600.0 հազ. դրամ, «Կարկոմավտո» ՍՊԸ՝ 8,800.0 հազ. դրամ:

Հաշվեքննության իրականացման համար պահանջված տեղեկատվությունը ներկայացվել է ամբողջությամբ և սահմանված ժամկետներում:

Հաշվեքննվող օբյեկտի ղեկավարությունը ծանոթացել է հաշվեքննության արդյունքներով կազմված արձանագրությանը, առարկություններ և բացատրություններ չունի:

**ՀԵՏՀՍԿՈՂԱԿԱՆ ԳՈՐԾԸՆԹԱՑ**

ՀՀ ազգային անվտանգության ծառայության 2020 թվականի պետական բյուջեի կատարման նկատմամբ նախորդ հաշվեքննությունների արդյունքում ՀՀ հաշվեքննիչ պալատի կողմից ներկայացվել է հետևյալ առաջարկությունը.

|  |  |  |
| --- | --- | --- |
| ձեռնարկել միջոցներ նախորդ տարուց փոխանցված դեբիտորական պարտքերը մարելու ուղղությամբ | ընդունված է | ընթացքում |

**ԱՌԱՋԱՐԿՈՒԹՅՈՒՆՆԵՐ**

**ՀՀ ազգային անվտանգության ծառայությանը`**

* ձեռնարկել միջոցներ «Պաշտպանության բնագավառի այլ ծախսեր» միջոցառման նախորդ տարուց փոխանցված դեբիտորական պարտքը, ինչպես նաև 2020 թվականի երրորդ եռամսյակի ընթացքում առաջացած կրեդիտորական պարտքերը մարելու ուղղությամբ: